b'\n_START_ARTICLE_\nLudwig Balthasar Alexis Bartholom\xc3\xa4i\n_START_SECTION_\n\xc5\xbdivljenje\n_START_PARAGRAPH_\n19. aprila 1798 je kot pod\xc4\x8dastnik vstopil v Arensbur\xc5\xa1ki garnizijski bataljon; po ve\xc4\x8d mesecih je bil povi\xc5\xa1an v vi\xc5\xa1jega vodnika. 27. marca 1802 je bil preme\xc5\xa1\xc4\x8den v 3. lovski polk. _NEWLINE_19. januarja naslednjega leta je postal adjutant generala de Tollyja, s katerim se je udele\xc5\xbeil vojne tretje in \xc4\x8detrte koalicije. 21. aprila 1807 je postal adjutant vrhovnega poveljnika ruske vojske Benningsena. _NEWLINE_23. januarja 1808 je bil kot \xc5\xa1tabni stotnik preme\xc5\xa1\xc4\x8den v lovski polk. Za zasluge med patriotsko vojno je bil 8. oktobra 1813 povi\xc5\xa1an v generalmajorja. 29. avgusta 1814 je postal brigadni poveljnik v 14. pehotni diviziji. Car Aleksander I. ga je pozneje imenoval za poveljnika brigade v 4. pehotni diviziji_NEWLINE_28. januarja 1826 je postal poveljnik 9. pehotne divizije in 22. avgusta istega leta je bil povi\xc5\xa1an v generalporo\xc4\x8dnika. 4. oktobra 1829 je postal poveljnik 10. pehotne divizije in 2. aprila 1833 poveljnik 8. pehotne divizije._NEWLINE_Udele\xc5\xbeil se je rusko-tur\xc5\xa1ke vojne (1828-29) in zatrtja poljske vstaje (1830-31). Zaradi slabega zdravja se je 15. oktobra 1834 upokojil.'